**KLAIPĖDOS LOPŠELIO-DARŽELIO ,,ŽELMENĖLIS“**

**DIREKTORĖS LAIMOS SIREIKIENĖS**

**2021 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Klaipėdos lopšelis-darželis ,,Želmenėlis“ (toliau – Įstaiga**)** įgyvendina Ikimokyklinio ugdymo ir Priešmokyklinio ugdymo bendrąją programas. 2021 metais suformuota 10 grupių, kuriose buvo ugdomi 185 vaikai. Dirbo 26 pedagoginiai (1 magistras, 11 mokytojų metodininkų, 8 vyresnieji mokytojai, 6 mokytojai) ir 25 nepedagoginiai darbuotojai.  2021–2023metų strateginiame plane (toliau – Strateginis planas) ir 2021 metų veiklos plane (toliau – Veiklos planas) tikslai ir uždaviniai buvo orientuoti į ugdymo proceso kokybės užtikrinimą ir sveikos, saugios, šiuolaikinius ugdymo(si) reikalavimus atliepiančios aplinkos gerinimą. 2021 m. prioritetinėmis kryptimis pasirinkta: profesinis mokytojų skaitmeninio raštingumo tobulinimas, naudojant informacines komunikacines technologijas ir jas integruojant į ugdymo procesą; Įstaigos bendruomenės vertybinių nuostatų formavimas, siekiant individualios kiekvieno vaiko pažangos. Strateginiam tikslui įgyvendinti Strateginiame ir Veiklos planuose buvo iškelti konkretūs veiklos tikslai ir uždaviniai, numatytos pamatuotos priemonės laukiamam rezultatui pasiekti.  Siekiant pirmojo Strateginio plano tikslo – užtikrinti kokybišką ugdymo proceso organizavimą – buvo vykdomi 3 Veiklos plano uždaviniai:   * įgyvendinant pirmąjį uždavinį – siekti ugdymo paslaugų kokybės, užtikrinant veiksmingą   Įstaigos funkcionavimą – 72 % (prisijungimo nuoroda nusiųsta 204 ugdytinių tėvams, jungiasi 146) ugdytinių tėvų naudojosi 2021 m. įdiegta prieiga prie informacinės sistemos „Mūsų darželis“. Ši paslauga palengvino ugdytojų bendradarbiavimo, informacijos perteikimo procesus ugdymo planavimo, vaikų pasiekimų vertinimo, veiklų organizavimo klausimais.  2 ikimokyklinio ir 2 priešmokyklinio neformaliojo vaikų švietimo programose (pažinimo ir tyrinėjimų „Mažoji laboratorija“ bei fizinio aktyvumo) dalyvavo 100 % Įstaigos vaikų.  Siekiant švietimo paslaugų prieinamumo, 22 vaikams taikyta 50% atlyginimo už vaikų maitinimą paslaugos lengvata. 4 vaikams Įstaigoje organizuojamas pritaikytas maitinimas. Logopedo pagalba buvo teikiama 32 ugdytiniams (17,3 %). Pagal pritaikytas ikimokyklinio bei priešmokyklinio ugdymo programas buvo ugdomi 6 ugdytiniai. Visi jie padarė individualią pažangą, atitinkančią pritaikytų programų tikslus.  100 % (26) pedagogų tobulino profesines kompetencijas. 1 ikimokyklinio ugdymo mokytojas dalyvavo ilgalaikėje projekto ,,Tęsk“ kvalifikacijos tobulinimo programoje. Įgytomis žiniomis dalinosi su Įstaigos pedagogais: parodytos 6 atviros veiklos (vaizdo įrašai), parengta 10 pranešimų įvairiais ikimokyklinio ir priešmokyklinio amžiaus vaikų ugdymo organizavimo klausimais. 21 pedagogas (80,8 %) ugdymo procese naudojosi internetinių programų „Flippity“ „Canva“ „Book Creator“, „Video made with animato“ „Genial“, „PowerPoint“, „Office Excel“, „Messenger“, „Facebook“ ir kt. galimybėmis: sukurtos elektroninės knygos ir užduotys (5 vaizdinės priemonės), informaciniai lankstinukai, vaizdinė medžiaga įvairiomis vaikų ugdymo ir sveikatinimo temomis (6 vnt.), ugdytinių tėvų ir mokytojų apklausos (4 vnt.), „Zoom“, „Google Meet“ aplinkoje organizuotuose ugdytinių tėvų susirinkimuose dalyvavo apie 90 % (165–169) ugdytinių tėvų (globėjų, rūpintojų).  Atliktas Įstaigos veiklos platusis įsivertinimas: 5 vertinimo sritys – Ikimokyklinio ugdymo mokyklos kultūra, Vaiko ugdymas ir ugdymasis, Vaiko ugdymosi pasiekimai, Ikimokyklinio ugdymo mokyklos valdymas, Parama ir pagalba vaikui, šeimai – atitinka IV vertinimo lygį.   1. didelis dėmesys buvo skiriamas patyriminiam ugdymui, lauko pedagogikos elementams   integruoti į Įstaigos ugdymo turinį. Organizuotos 2 metodinė dienos Klaipėdos miesto pedagogams. 10 (38,5 %) mokytojų dalinosi gerąja patirtimi Klaipėdos pedagogų švietimo ir kultūros centro ikimokyklinio ir priešmokyklinio ugdymo, neformaliojo švietimo mokytojų metodiniuose renginiuose. Organizuota respublikinė ikimokyklinio ir priešmokyklinio amžiaus vaikų, pedagogų ir ugdytinių tėvų (globėjų, rūpintojų) kūrybinių darbų virtuali paroda.   * įgyvendinant antrąjį uždavinį – vykdyti pasitikėjimu, bendradarbiavimu ir pagalba grįstą   pedagogų veiklos stebėseną, skatinant Įstaigos tobulinimo ir nuolatinės kaitos procesus – vykdytas ugdytinių pasiekimų ir pažangos vertinimas, stebėjimo rezultatai panaudoti kiekvieno vaiko pažangai gerinti. Ikimokyklinio amžiaus vaikai padarė pažangą visose srityse. Stipriosios ikimokyklinio amžiaus grupių vaikų ugdymosi pasiekimų sritys: kasdienio gyvenimo įgūdžiai, fizinis aktyvumas, aplinkos pažinimas, meninė raiška, tyrinėjimas, kūrybiškumas, mokėjimas mokytis. Sunkiau pasiekti pažangą pavyksta savireguliacijos ir savikontrolės, rašytinės kalbos, iniciatyvumo ir atkaklumo ugdymosi ir pasiekimų srityse.  Visi 39 priešmokyklinio ugdymo grupės ugdytiniai sėkmingai įsisavino Priešmokyklinio ugdymo bendrąją programą ir įgijo būtinas kompetencijas tolesniam ugdymuisi mokykloje.   * įgyvendinant trečiąjį uždavinį – skatinti Įstaigos bendruomeniškumą, ugdant vaikų saviraišką   ir kūrybiškumą – buvo organizuoti 36 tradiciniai ir netradiciniai renginiai **(**gyvai ir per nuotolį). Dalyvauta 20 saviraiškos parodų, 5 konkursuose, 6 akcijose. Įgyvendinti 4 tarptautiniai, 4 šalies, 5 miesto, 15 Įstaigos pažintinių, meninių, dorinių, sveikatos ugdymo projektų, organizuotos 4 teminės savaitės, 20 edukacinių išvykų (gyvai ir per nuotolį). Apie 70 % Įstaigos bendruomenės narių dalyvavo 13 respublikinių ikimokyklinio ir priešmokyklinio amžiaus vaikų, jų tėvų (globėjų, rūpintojų), mokytojų kūrybinių darbų, nuotraukų parodose. 2021 m. 2 pedagogai ir 10 ugdytinių įgyvendino eTwinning projektą. Bendra veikla aktyvino ir motyvavo, paskatino džiaugtis ir didžiuotis savo ir kitų kūrybos pasiekimais.  Siekiant antrojo Strateginio plano tikslo – užtikrinti sveiką, saugią ir šiuolaikinius ugdymo(si) reikalavimus atliepiančią aplinką – buvo vykdomi 2 Veiklos plano uždaviniai:   * įgyvendinant pirmąjį uždavinį – plėtoti sveikos gyvensenos ugdymo turinį, stiprinant   ugdytojų partnerystę – aktyviai dalyvauta Lietuvos sveikatą stiprinančių mokyklų tinklo projekte „Sveika mokykla“ (organizuoti 8 sveikatos ir sporto renginiai) ir įgyvendinta Įstaigos sveikatos stiprinimo programą „Sveikos gyvensenos kultūra nuo mažens“ (2019–2023 m.). Vykdoma vaikų socialinių įgūdžių ugdymo programa „Zipio draugai“ (dalyvavo 4 pedagogai, 39 ugdytiniai), socialinių ir emocinių įgūdžių lavinio programa ,,Kimochi“ (2 pedagogai, 20 ugdytinių). Įsitraukę į aktyvią praktinę veiklą, vaikai mokėsi būti atsakingais už savo ir kitų sveikatą, įgijo įgūdžių įveikti emocinius sunkumus  „Mamos mokyklėlės“ veikloje dalyvavo ankstyvojo amžiaus grupių ugdytinių mamos. Parengtos metodinės rekomendacijos vaikų adaptacijos, ugdymo, pažangos vertinimo, sveikatinimo, psichologinio saugumo ir kt. klausimais.   * įgyvendinant antrąjį uždavinį – kurti motyvuojančią ir saugią aplinką – didžiausias dėmesys   buvo skiriamas saugios aplinkos kūrimui, higienos reikalavimų užtikrinimui bei informacinių technologijų priemonių įsigijimui. Įstaigoje atliktas Psichosocialinių rizikos veiksnių tyrimas. Nustatyta priimtina rizika, darbuotojai patenkinti savo darbo vieta. Anoniminės apklausos ,,Tolerancijos korupcijai indekso nustatymas“ duomenimis dauguma darbuotojų (74 %), susidūrę su korupcijos apraiškomis darbe, ryžtųsi informuoti vadovybę ar teisėsaugos institucijas. 90 % darbuotojų teigė nesusidūrę su korupcijos atvejais.  Praturtinta informacinių technologijų bazė: nupirkti 5 projektoriai (2375, 00 Eur), 2 spausdintuvai (401,19 Eur), 2 planšetiniai kompiuteriai (439,58 Eur). Gauti du 2 nešiojami kompiuteriai ir 2 laminavimo apartai. Nutiesta 180 metrų kabelio, kad būtų užtikrintas geresnis interneto ryšys Įstaigoje. Įgyvendinant tikrinančių institucijų nurodymus, pakeisti visų trijų laiptinių laiptų turėklai (7000,00 Eur). Suremontuota 1 darželio grupė (5274,39 Eur), atliktas remontas valgyklos indų plovykloje. Pagaminta ar įsigyta įvairių baldų: spintų ir spintelių (8 vnt.), lentynų (2 vnt.), kėdžių (3 vnt.), gamybinių stalų virtuvei (2 vnt.). Įrengtos naujos edukacinės erdvės lauko pedagogikos elementams į ugdymo turinį diegti: lauko virtuvė (717,50 Eur), pažintinis vikrumo takelis. Įstaigoje sumontuoti 8 nauji šviestuvai, pakeista 61 įvairaus tipo lempų, įsigyta 10 elektros detalių (iš viso elektros prekių įsigyta už 432,69 Eur). Vykdant gaisrinės saugos reikalavimus, sumontuoti 7 nauji dūmų ir temperatūros jutikliai.  Vykdyti paruošiamieji Įstaigos pastato renovacijos darbai su Klaipėdos miesto savivaldybės Statybos ir infrastruktūros skyriaus specialistais bei UAB ,,Statmax“ darbuotojais.  Finansinė 2021 metų Įstaigos informacija:   | Finansavimo šaltinis | Lėšos (tūkst. Eur) | | | Pastabos | | --- | --- | --- | --- | --- | | Planas (patikslintas) | Panaudota lėšų | Įvykdymas (%) | | Savivaldybės biudžetas (SB) | 472,7 | 472,6 | 99,97 % |  | | Specialioji tikslinė dotacija (VB) | 254,0 | 254,0 | 100 % |  | | Įstaigos gautos pajamos (surinkta pajamų SP), iš jų: |  |  |  |  | | Pajamų išlaidos (SP) | 73,7 | 65,2 | 88,5 % | Pajamos buvo planuotos, skaičiuojant pietų kainą, kuri buvo padengta savivaldybės lėšomis, priešmokyklinio ugdymo grupių vaikams; dalis vaikų nelankė Įstaigos dėl ekstremalios padėties, todėl mažiau surinkta ir panaudota SP lėšų. | | Projektų finansavimas (ES; VB;SB) |  |  |  |  | | Kitos lėšos (parama 2 % GM ir kt.) | 4,4 | 4,4 | 100 % |  | | Iš viso | 804,8 | 796,2 | 98,9 % |  | | Kreditinis įsiskolinimas (pagal visus finansavimo šaltinius) 2022 m. sausio 1 d. – 331 – už maisto produktus – 171,44 Eur. | | |  | Tiekėjai pateikė sąskaitas, kurios jau buvo nebeapmokamos paskutinėmis gruodžio dienomis. |   Įstaigoje 2021 m. buvo atlikti patikrinimai:   * viešojo maitinimo įmonių valstybinė maisto kontrolė (Valstybinės maisto ir veterinarijos   tarnybos Klaipėdos departamento patikrinimo aktas Nr. 37VMĮP-127. 2021-05-04). Nurodyta įsigyti 2 gamybinius stalus, spintelę valymo inventoriui bei naujų pjaustymo lentų maisto gamybai; išmontuoti nenaudojamą įrenginį. Virtuvei reikalingas inventorius įsigytas ir nenaudojamas įrenginys išmontuotas iki nurodyto termino;   * vaikų žaidimų aikštelės kontrolė (Kontrolės įstaigos INSPECTUM ataskaita Nr. P1770-   94122-1-2021. 2021-04-19). Nurodyta vieno įrenginio medinius elementus apsaugoti nuo puvimo. Kai kurie įrenginio elementai pakeisti, kiti apsaugoti nuo puvimo.  Siekiant užtikrinti ugdymo paslaugų kokybę, šiuolaikinius reikalavimus atitinkančią saugią ir sveiką aplinką, Įstaigoje būtina spręsti šias problemas: išmontuoti nesaugius statinius, apšiltinti pastato fasadą, renovuoti vandentiekį, kanalizaciją, vidaus ir lauko elektros instaliaciją bei šildymo sistemas, atlikti grupių, muzikos ir sporto salių remontą, įrengti lauko pavėsines, padengti sporto aikštynuose bituminę dangą, įsigyti informacinių ir komunikacinių technologijų, sportinio inventoriaus; kokybiškam maitinimo organizavimui atnaujinti virtuvės įrenginius: elektrinę keptuvę, mėsos malimo mašiną.  Planuodama 2022 m. veiklą, Įstaigos bendruomenė susitarė dėl veiklos prioriteto – kiekvieno vaiko asmeninė pažanga, plėtojant bendruomenės narių bendradarbiavimą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| 1.1. Tobulinti Individualios mokinio pažangos ir pasiekimų vertinimo modelį. | Patobulintas Individualios mokinio pažangos ir pasiekimų vertinimo modelis sudarys galimybę ugdytojams reflektuoti vaikų ugdymo(si) kokybę bei veiksmingumą, numatyti tolesnio ugdymo tikslus. | 1. Inicijuotas Individualios mokinio pažangos ir pasiekimų vertinimo dokumentų atnaujinimas (iki 2021 m. balandžio 1 d.).  2. Vykdyta atnaujintų dokumentų sklaida Įstaigos interneto puslapyje, uždarose ,,Facebook“ grupėse, elektroniniame dienyne ,,Mūsų darželis, tėvų susirinkimuose (iki 2021 m. rugsėjo 30 d.).  3. Inicijuotas elektroninio dienyno ,,Mūsų darželis“ funkcionalumo didinimas, įdiegiant informacinės sistemos prieigą ugdytinių tėvams. 50 % ugdytinių tėvų sistemingai domisi savo vaikų pasiekimais, įsitraukia į vaiko pasiekimų ir pažangos vertinimą (iki 2021 m. lapkričio 30 d.).  4. 80 % mokytojų taiko modelį ugdymo procese, siekia vaiko galias atitinkančios pažangos, atsižvelgdami į tėvų lūkesčius bei vaiko gerovę (iki 2021 m. gruodžio 31 d.). | 1.1. Sudaryta darbo grupė Įstaigos individualios mokinio pažangos ir pasiekimų vertinimo dokumentų atnaujinimui (2021 m. kovo mėn. 29 d. direktoriaus įsakymas Nr. V-24).  1.2. 2021 m. gegužės 25 d. Mokytojų tarybos posėdyje pritarta Įstaigos ikimokyklinio ir priešmokyklinio amžiaus vaikų ugdymo(si) pasiekimų pažangos vertinimo aprašui (Toliau – Aprašas) (2021 m. gegužės 25 d. Mokytojų tarybos posėdžio protokolas Nr. V4-1). Aprašas patvirtintas 2021 m. rugsėjo 8 d. direktoriaus įsakymu Nr. V-55.  2. 2021 m. ir rugsėjo, ir lapkričio mėn. organizuoti visų 10 grupių ugdytinių tėvų (globėjų, rūpintojų) susirinkimai, kuriuose dalyvavo apie 70 % tėvų (globėjų, rūpintojų).  Atnaujinti dokumentai patalpinti Įstaigos interneto puslapyje, uždarose ,,Facebook“ grupėse, elektroniniame dienyne ,,Mūsų darželis.  3. 2021 m. lapkričio mėn. įdiegta prieiga Įstaigos ugdytinių tėvams (globėjams, rūpintojams) prie elektroninio dienyno ,,Mūsų darželis“. 60 % ugdytinių tėvų (globėjų, rūpintojų) sistemingai domisi vaikų pasiekimais, tariasi dėl ugdymo tęstinumo namuose (elektroninio dienyno; susirinkimų metu vykdytų apklausų duomenys).  4. 92 % pedagogų taiko Įstaigos ikimokyklinio ir priešmokyklinio amžiaus vaikų ugdymo(si) pasiekimų pažangos vertinimo modelį. Planuoja ir vykdo veiklas, skatinančias individualią vaiko pažangą, gerą jo savijautą (2021 m. gruodžio 28 d. metodinio susirinkimo protokolas Nr. V5-3). |
| 1.2. Pagerinti pedagogų skaitmeninį raštingumą, naudojant ir integruojant informacines technologijas į ugdymo procesą. | 1. Pedagogų skaitmeninis raštingumas ugdymo proceso įvairovei užtikrinti yra geras ar labai geras, šios srities lyderiai moko kolegas.  2. Parengta ir įgyvendinta IKT tobulinimo programa. | 1. Atliktas informacinių komunikacinių technologijų naudojimo ugdymo procese įsivertinimas, pateiktos išvados ir rekomendacijos (iki 2021 m. gegužės 31 d.)  2. 30 % Įstaigos pedagogų pasidalins skaitmeninių informacinių technologijų naudojimo patirtimi ugdymo procese bei savo sukurta metodine medžiaga (iki 2021 m. lapkričio 30 d.).  3. Inicijuota ir suorganizuota metodinė diena su bent 2 miesto ar respublikos ikimokyklinėmis įstaigomis informacinių komunikacinių technologijų naudojimo gerosios patirties sklaidai (iki 2021 lapkričio 31 d.).  2. Patenkinta  50 % pedagogų poreikio trūkstamoms IKT kompetencijoms įgyti ar turimoms tobulinti (iki 2021 m. gruodžio 31 d.). | 1. Atlikta pedagogų  apklausa ,,Informacinių komunikacinių technologijų naudojimo kompetencijų tobulinimo poreikis” (2021 m. kovo mėn.). Apibendrinus apklausos rezultatus, pateiktos išvados ir rekomendacijos informacinių komunikacinių technologijų naudojimo gerinimui ((2021 m. gegužės 25 d. Mokytojų tarybos posėdžio protokolas Nr. V4-1).  2. 38 % pedagogų pasidalino skaitmeninių informacinių technologijų naudojimo patirtimi ugdymo procese Įstaigos metodiniuose susirinkimuose, respublikinėje metodinėje dienoje ,,Patyriminių veiklų organizavimo vidaus ir lauko erdvėse geroji patirtis, kuriant ir įgyvendinant ugdymo procesą“, Klaipėdos miesto pedagogų metodinėje dienoje ,,Ugdymo turinio pokyčiai , taikant STEAM“ (Klaipėdos pedagogų švietimo ir kultūros centro 2021 m. lapkričio mėn. darbo planas, metodinių dienų programos).  2.2. Įstaigos mokytojai pasidalino programų ,,Book Creator“, ,,Canva“, ,,Video made with animato“, ,,Genial“ įrankiais sukurtomis metodinėmis, mokymo(si) priemonėmis.  3. Inicijavau ir organizavau 2 metodinės dienas Klaipėdos miesto pedagogams ,,Konstruojame ugdymą skaitmeninės kartos vaikams“ I ir II modulis (Klaipėdos pedagogų švietimo ir kultūros centro 2021 m. birželio ir lapkričio mėnesių darbo planai, metodinių dienų programos).  Metodinėse dienose dalyvavo 4 Klaipėdos miesto ikimokyklinių įstaigų pedagogai.   * 1. Parengta IKT   tobulinimo programa (Įstaigos 2021 m. veikos planas, patvirtintas 2021 m. sausio 14 d. direktoriaus įsakymu Nr. V-5).   * 1. Patenkinta apie 90 %   pedagogų poreikio trūkstamoms IKT kompetencijoms įgyti ar turimoms tobulinti (kvalifikacinių renginių dokumentai, gauti Įstaigos pedagogų 2021 m. sausio–gruodžio mėnesiais) |
| 1.3. Gerinti ugdymo kokybę, kuriant naujas edukacines erdves aktyviesiems ugdymo metodams diegti. | Sukurtos naujos edukacinės erdvės Įstaigos teritorijoje, sudarytos sąlygos vaikams įgyti gebėjimų ir įgūdžių žaidžiant, kuriant, aktyviai veikiant gamtos aplinkoje. | 1. Parengtas ir patvirtintas lauko pedagogikos elementų diegimo į ugdymo turinį planas (iki 2021 m. kovo 15 d.).  2. Praturtintos Įstaigos lauko edukacinės aplinkos: įrengta erdvė judėjimui ir kūrybiniams žaidimams (iki 2021 m. gruodžio 31 d.).  3. Apibendrinta lauko pedagogikos diegimo į ugdymo turinį Įstaigoje patirtis (iki 2021 m. gruodžio 31d.). | 1. Parengtas Lauko pedagogikos elementų diegimo į ugdymo turinį planas, patvirtintas 2021 m. kovo 15 d. direktoriaus įsakymu Nr. V-17.  2. Kūrybiniams žaidimams,  patyriminėms veikloms organizuoti sukurtas pažintinis vikrumo takelis (2021 m. gegužės mėn.), įrengta lauko virtuvėlė (2021 m. spalio mėn.).   1. Lauko pedagogikos   diegimo į ugdymo turinį patirtis Įstaigoje apibendrinta 2021 m. gruodžio 28 d. (2021 m. gruodžio 28 d. metodinio susirinkimo protokolas Nr. V5-3). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijavau Darbuotojų psichologinio saugumo užtikrinimo Įstaigoje politikos įgyvendinimo tvarkos aprašo (patvirtintas 2021 m. rugsėjo 1 d. direktoriaus įsakymu Nr. V-49) bei Fizinio ir psichologinio smurto darbo vietoje prevencijos ir intervencijos tvarkos aprašo (patvirtintas 2021 m. rugsėjo 1 d. direktoriaus įsakymu Nr. V-51) parengimas. | Parengtuose dokumentuose nustatyti principai, kuriais vadovaujamasi Įstaigoje, siekiant užtikrinti darbuotojų psichologinį saugumą, psichologinio smurto ir mobingo darbe atvejų registravimo tvarka, prevencijos priemonės. Kuriama ir palaikoma saugi bei palanki aplinka, kurioje darbuotojai jaučiasi gerbiami, priimami ir saugūs. |
| 3.2. Inicijavau Psichosocialinių rizikos veiksnių tyrimas (2021-10-22). Psichosocialinių veiksnių tyrimo protokolas-ataskaita aptarta su Įstaigos švietimo darbuotojų profesinės sąjungos atstovais. | Tyrimo duomenimis nustatyta priimtina rizika, pastebėta, jog darbuotojai yra patenkinti savo darbo vieta. 93,75 % darbuotojų nurodė, jog tiesioginis vadovas visada yra pasiruošęs išklausyti jų problemas, susijusias su darbu. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi. |
| 7.2. Švietimo įstaigos partnerystės ir bendradarbiavimo. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įstaigos tarybos pirmininkas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(parašas) (vardas ir pavardė) (data)

**11. Įvertinimas, jo pagrindimas ir siūlymai:**

Klaipėdos miesto savivaldybės meras \_\_\_\_\_\_\_\_\_ Vytautas Grubliauskas \_\_\_\_\_\_\_\_

(parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorius \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(parašas) (vardas ir pavardė) (data)